Държавен вестник, бр. 34, 2016 г., стр. 27

БРОЙ  34	
Д Ъ Р Ж А В Е Н  В Е С Т Н И К 	
СТР.  27  
определен заместник за участие в заседанията. 
Всеки представител, с изключение на този на 
Комисията, може да представлява повече от 
един донор в Оперативния комитет, при ус-
ловие че въпросните донори заедно уведомят 
Управителя и изпратят копие от документа за 
упълномощаване, съставен преди заседанието. 
Представителите може да бъдат придружавани 
от един или повече консултанти.
6.1.4. Представителите не може да получават 
възнаграждение в каквато и да било форма 
от Доверителния фонд. Те поемат всички 
разходи, произтичащи от техните функции, 
включително всички извършени разходи за 
пътуване и присъствие на заседанията на 
Оперативния комитет.
6.2. Сесии на Оперативния комитет 
Оперативният комитет организира работата 
си в различни сесии, съответстващи на различ-
ните направления за инвестиране, доколкото 
правилата за гласуване на донорите остават 
едни и същи във всички сесии. Членовете 
може да назначат различен представител за 
всяка от тези различни сесии. 
6.3. Роля и отговорности на Оперативния 
комитет
Оперативният комитет се задължава:
(а) да разглежда и одобрява дейностите, 
които се финансират от Фонда, които може 
да бъдат групирани под формата на работна 
програма;
(b) да контролира изпълнението на дей-
ностите, финансирани от Доверителния фонд, 
съобразявайки се със стратегическите насоки, 
издадени от Съвета, да оценява ефективността 
на системите за вътрешен контрол и да про-
следява наблюдения от вътрешни и външни 
одитори; 
(с) да одобрява годишния отчет(и) за 
финансираните дейности и годишните фи-
нансови отчети за предаване към Съвета на 
Доверителния фонд в съответствие с членове 
7.2(e) и 8.3.4; и 
(d) да осигурява подходяща видимост на 
финансираните дейности от Доверителния 
фонд.
6.4. Заседания на Оперативния комитет
6.4.1. Оперативният комитет заседава тол-
кова често, колкото е необходимо. Заседани-
ята на Оперативния комитет може да бъдат 
свиквани от Председателя по всяко време 
или по искане на най-малко една трета от 
членовете в деня на искането.
6.4.2. Заседанията на Комитета обикнове-
но се провеждат в сградата на Европейската 
комисия в Брюксел. Председателят обаче 
може да предложи на Комитета да заседават 
на друго място. Оперативният комитет може 
да провежда заседанията си чрез видеокон-
ферентна връзка, конферентно обаждане или 
друга система за дистанционна комуникация.
6.4.3. Ако е необходимо и в съответствие с 
Учредителното споразумение, Оперативният 
комитет приема процедурни правила. В случай 
на противоречие между Учредителното спора-
зумение и процедурните правила предимство 
има Учредителното споразумение. 
6.5. Право на глас, кворум, правила за 
гласуване и разписани процедури
Оперативният комитет взема решения въз 
основа на консенсус. Ако обаче се изисква 
гласуване, се прилагат следните правила:
6.5.1. Всеки донор или група от донори, 
които са представили подписан сертификат 
за принос за сума не по-малка от 3 милиона 
евро, има един глас в Оперативния комитет. 
Председателят има един глас и неговият/
нейният положителен глас се изисква за взе-
мането на решение. 
6.5.2. Оперативният комитет е редовен, ако 
са изпълнени и двете условия по-долу:
(а) Присъстващите членове представляват 
най-малко една пета от членовете;
(b) Председателят и най-малко един замест-
ник-председател присъстват на заседанието.
В началото на всяко заседание на Опера-
тивния комитет Председателят установява 
дали има наличие на кворум.
6.5.3. Без да се нарушава член 19 и в съот-
ветствие с член 6.5.1, в случай на гласуване 
всяко решение на Оперативния комитет се 
взема с обикновено мнозинство на присъст-
ващите на заседанието и гласуващи членове. 
6.5.4. По изключение Оперативният комитет 
може да бъде консултиран и да вземе решения 
с писмена процедура с мълчаливо съгласие 
по спешен въпрос, повдигнат по инициатива 
на Председателя. Тези решения се считат за 
одобрени, освен ако най-малко една трета от 
членовете отхвърлят предложението в срок 
до пет (5) календарни дни след получаване на 
писмено искане за решение, придружено от 
съответните подкрепящи документи. За отхвър-
лянето на предложение трябва да бъде уведо-
мен писмено Председателят на Оперативния 
комитет. Председателят информира писмено 
членовете за резултата от писмената процеду-
ра. Всички коментари от страна на членовете 
по писмените процедури се изпращат с копие 
до всички членове. Управителят отговаря за 
осигуряване спазването на тази разпоредба.
6.6. Одобряване на дейности
6.6.1. Дейности, които ще бъдат финансира-
ни от Доверителния фонд, трябва да получат 
одобрението на Оперативния комитет.
Дейности под 10 милиона евро обаче може 
да бъдат одобрявани само от Управителя в 
рамките на лимитите за неангажирани на-
лични ресурси на Доверителния фонд. Упра-
вителят трябва да информира Оперативния 
комитет незабавно за всяко взето решение по 
това делегирано правомощие.